**LAZDIJŲ R. ŠEŠTOKŲ MOKYKLOS** **2021 METŲ VEIKLOS ATASKAITA**

**I. BENDROJI INFORMACIJA**

**Mokyklos strateginio plano ir metinio veiklos plano įgyvendinimo kryptys ir svariausi rezultatai bei rodikliai**

**Veiklos prioritetai:**

1. Ugdymo proceso modernizavimas ir švietimo kokybės kėlimas.
2. Mokinių kūrybiškumo, savarankiškumo, verslumo, pilietiškumo ir atsakingumo ugdymas.
3. Saugios mokymosi aplinkos užtikrinimas ir mokinių sveikatos stiprinimas.
4. Mokyklos bendruomenės ryšių stiprinimas.

Mokyklos strateginiai tikslai ir uždaviniai:

**Gerinti ugdymo kokybę:**

1. Ugdymo procese taikyti inovacijas ir gerosios praktikos pavyzdžius.
2. Skatinti mokinių mokymosi motyvaciją ir atsakomybę už ugdymosi rezultatus.
3. Vesti pamokas, orientuotas į mokinių pasiekimus ir kompetencijų didinimą.
4. Sudaryti galimybes mokinių saviraiškai, verslumui ir gabių mokinių ugdymui(si).
5. Vykdyti metodinės ir pedagoginės veiklos gerosios patirties sklaidą, stiprinti pedagogų ir pagalbos mokiniui specialistų bendradarbiavimą.
6. Efektyvinti pedagoginės pagalbos teikimą.
7. Gerinti ugdymo kokybę panaudojant ugdymo rezultatus.
8. Stiprinti Mokyklos ir tėvų partnerystę.

**Kurti saugią ir sveiką mokymosi aplinką:**

1. Kurti ir atnaujinti edukacines aplinkas.
2. Efektyvinti mokinių žalingų įpročių, nusikalstamumo ir patyčių prevenciją, mokinių sveikatos ugdymą, gerinti Mokyklos bendruomenės mikroklimatą įtraukiant mokinius, tėvus ir pedagogus.
3. Formuoti elgesio normas mokinių, linkusių pažeisti Mokyklos taisykles ir gerinti jų pamokų lankomumą.
4. Užtikrinti mokinių saugumą Mokyklos teritorijoje.

**Įgyvendinant Lazdijų r. Šeštokų mokyklos strateginio plano ir 2021 metų veiklos plano įgyvendinimo kryptis, labiausiai sekėsi:**

1. Ugdymą organizuoti nuotoliniu būdu karantino paskelbimo Lietuvos Respublikoje laikotarpiu. Bendravome ir bendradarbiavome su šeimomis nuotolinio ugdymo klausimais, sprendėme iškilusias mokinių aprūpinimo kompiuterine technika ir internetiniu ryšiu problemas, dalijomės gerąja patirtimi mokantis dirbti su skaitmeniniu ugdymo turiniu ir naujomis mokymo platformomis, stengėmės užtikrinti mokinių socialines reikmes. Nuotolinio mokymo metu ugdymo procese dominavo sinchroninis ugdymas, kuris užtikrino tiesioginį mokytojo ir mokinių ryšį pamokų metu. Nuotoliniu būdu sprendėme mokinių ugdymosi ar nedalyvavimo pamokose problemas, organizavome darbo grupių veiklą, rinkome informaciją apie ugdymosi rezultatus, juos sisteminome ir aptarėme.
2. Išlaikyti mokyklos bendruomenės sąmoningumą, laikantis saugumo reikalavimų, ugdymą organizuojant mokykloje kasdieniu būdu, sklandžiai organizuoti ugdymą pagal klasių sistemą, laikantis klasių izoliacijos, valdant srautus pertraukų metu koridoriuose, valgykloje. Mokykloje per 2021 metus buvo atlikti 6 Nacionalinio visuomenės sveikatos centro prie Sveikatos apsaugos ministerijos Alytaus departamento Lazdijų skyriaus specialistų patikrinimai, ekstremalios situacijos metu taikomų apribojimų laikymosi kontrolei įvertinti. Patikrinimų metu reikalavimų pažeidimų nenustatyta.
3. Nuotolinio ugdymo sąlygomis išlaikyti 100 % mokinių metinį pažangumą, pasiekti 7,51 balo mokinių metinį pažymių vidurkį, pagerinti mokinių, mokslo metus baigusių aukštesniuoju ugdymo lygmeniu, dalį iki 13,18 %.
4. Stebėti mokinių mokymosi pažangą, bendradarbiaujant mokiniams, jų tėvams ir pedagogams, planuoti tolimesnius pasiekimų gerinimo žingsnius. Savo mokymosi pažangą stebi visi mokyklos mokiniai pagal mokykloje susikurtą pažangos stebėsenos sistemą.
5. Organizuoti didžiąją dalį mokyklos tradicinių renginių, prisitaikant prie COVID-19 epidemijos valdymo sąlygų, esant poreikiui, renginius organizuojant virtualiose erdvėse. Tokiu būdu buvo organizuotos 7 netradicinio ugdymo dienos 1–10 klasių mokiniams, pareikalavusios kruopštaus planavimo ir didelio pedagogų komandos susitelkimo. Pavyko surasti naujų sprendimų, mokykloje organizuojant įprastus tradicinius renginius, sprendžiant mokinių saugumo iššūkį: pvz.: šventiškai užbaigėme mokslo metus su baigiamųjų klasių mokiniais, organizuota Rugsėjo 1-sios šventė, Tolerancijos diena, Antikorupcijos diena, Maisto diena, Mokytojo diena, Helovino ir kalėdiniai renginiai. Nuotoliniu būdu, netradiciškai ir originaliai buvo paminėti Sausio 13-osios dienos įvykiai ir Valstybės atkūrimo bei Nepriklausomybės atkūrimo dienos.
6. Organizuoti pedagogų darbo ir savivaldos grupių veiklas, įtraukiant visus pedagogus nuotoliniu ir (ar) kontaktiniu būdu planuojant mokyklos ar atskirų grupių veiklas, analizuojant rezultatus, renkant ugdymo informaciją, rengiant projektus ir kt.
7. Dalykinį ugdymą organizuoti netradicinėmis formomis, į organizacinius procesus įtraukiant mokytojų ir mokinių komandas bei pasitelkiant Kultūros paso edukacijas. Netradicinio ugdymo dienų veiklas orientavome į mokyklos mokinių ugdymo aktualijas ir poreikius, matematinių, gamtamokslinių, kalbinių, technologinių, karjeros planavimo kompetencijų ugdymą, mokinių pilietiškumo stiprinimą. Per metus organizuota 10 netradicinio ugdymo dienų.
8. Įdomiai ir sklandžiai organizuoti prevencinių projektų veiklas, tiek nuotolinio, tiek kontaktinio ugdymo būdais, panaudoti hibridinio mokymo įrangą, organizuojant Geros savijautos programos edukacijas.
9. Visi mokiniai per metus buvo įtraukti bent į vieną projektinę veiklą.
10. Dalyvavome ugdymo kokybės gerinimo projekte „Bendrojo ugdymo turinio ir organizavimo modelių sukūrimas ir išbandymas bendrajame ugdyme“, siekiant pagerinti mokinių matematines žinias, ugdyti mokinių erdvinį suvokimą. Projekto veiklomis ugdėme mokinių erdvinio suvokimo kompetenciją, tobulinome matematikos mokytojų erdvinio suvokimo ugdymo metodikos kompetenciją, mokant mokinius pažinti, analizuoti ir kurti erdvines figūras, atlikti jų parametrų matematinius skaičiavimus, stiprinant matematikos ir kitų mokomųjų dalykų integracinius ryšius erdvinio suvokimo ugdymo kontekste. Pedagogai ir mokiniai turėjo progą atrasti naujas ugdymosi aplinkas, panaudoti netradicines medžiagas, atrasti naujus techninius sprendimus, kad nuotolinio ugdymo metu projekto veiklos būtų įgyvendintos sėkmingai. Palyginus su pradiniais mokinių vertinimo rezultatais, geometrijos, matų ir matavimų veiklos srityje mokinių pasiekimai pagerėjo 16 %. Mokiniai suprato teorinių žinių reikalingumą ir svarbą gyvenimiškose situacijose ir profesinėje veikloje, tapo atsakingesni, žingeidesni, išmoko labiau džiaugtis savo sėkmėmis, bendradarbiauti su klasės draugais atliekant užduotis, nuotolinio ugdymo metu į veiklas įtraukti ir šeimos narius.
11. Užtikrinti mokinių galimybes dalyvauti nacionaliniame mokinių pasiekimų patikrinime, sklandžią ir skaidrią patikrinimų eigą ir rezultatus. Nacionaliniame mokinių pasiekimų patikrinime dalyvavo 100 % ketvirtokų ir 77,77 % aštuntokų. Pavyko užtikrinti visus saugumo reikalavimus 4 kl. testus vykdant mokykloje.
12. Kelti pedagogų kvalifikaciją, efektyviai išnaudojant mokymo, projektų lėšas ir nemokamo kvalifikacijos kėlimo galimybes, pedagogų kompetencijų tobulinimą derinant su pedagogų ir mokyklos poreikiais, ugdymo aktualijomis. Kvalifikaciją kėlė visi pedagogai, įskaitant ir skaitmeninio raštingumo kompetenciją.
13. Formuoti mokinių neformalaus švietimo pasiūlą pagal mokinių pageidavimus, mokyklos galimybes ir ugdymo aktualijas, motyvuoti mokinius lankyti neformaliojo švietimo užsiėmimus, realizuoti savo gebėjimus. Mokykloje nuotoliniu būdu buvo organizuotas neformaliojo švietimo programų rezultatų ir naujų programų ateinantiems mokslo metams pristatymas. 90 proc. mokinių lankė neformaliojo švietimo užsiėmimus mokykloje, užsiėmimai vyko kasdieniu arba nuotolinio ugdymo būdais, ugdymo turinį derinant su kontekstu, mokinių poreikiais ir ugdymo aktualijomis.
14. Viešinti mokinių pasiekimus mokyklos tiek virtualiose, tiek fizinėse erdvėse, motyvuoti mokinius ir bendruomenę už pasiektus rezultatus organizuojant Padėkos dieną.
15. Skatinti ir aktyvinti mokinių savivaldos iniciatyvas vykdant mokyklos prevencinius, kultūrinius renginius, inicijuojant įvairias akcijas, pokalbius, susitikimus su psichologais ir specialistais, dirbančiais su jaunimu, buriant mokyklos mokinių bendruomenę, ugdant mokinių lyderystę, ieškant naujų veiklų ir saviraiškos formų. Buvo organizuota bendra nuotolinė diskusija tarp mokinių, pedagogų ir mokyklos administracijos „Mano mokyklos vizija“, skirta formuoti naujas mokyklos strategines kryptis. Diskusijoje nagrinėti mokiniams aktualūs klausimai, priimti abipusiai naudingi sprendimai. Mokinių savivaldos komanda dalyvavo mokinių savivaldų mokymuose apie problemų sprendimo identifikavimo ir sprendimo galimybes, apie mokinių motyvaciją ir savimotyvaciją, mokinių psichologinio atsparumo didinimą, mokinių prisitaikymą besikeičiančioje visuomenėje, mokinių savanorystės iniciatyvas ir jų galimybes Lazdijų r., susitiko su žymiu žmogumi – Erika Vitulskiene, organizavo įvairias iniciatyvas mokinių nuotolinio mokymo metu mokyklos mokinių motyvacijai ir nuotaikoms pakelti, prisidėjo prie netradicinio ugdymo dienų organizavimo, prie jaunimo mobilumo projekto Šeštokuose veiklų organizavimo.
16. Ugdyti mokinių verslumą, vykdant mokomosios bendrovės veiklą, dalyvaujant įvairių socialinių partnerių organizuotose nuotolinėse verslumo ugdymo renginiuose, rajono ir mokykloje organizuotose mugėse. Mokyklos mokomosios bendrovės nariai dalyvavo 4 mokinių verslumo ugdymo mokymuose, banko ,,Swedbank“ organizuotoje nuotolinėje ekonomikos pamokoje „Mokonomika“.
17. Mokiniams ir jų tėvams teikti profesinio informavimo, konsultavimo ir orientavimo paslaugas, specialiąją, logopedo, socialinę ir psichologinę bei mokymosi pagalbą pamokose ir po jų, mokantis kasdieniu ir nuotoliniu būdu. Mokiniams ir tėvams buvo teikiama karjeros planavimo galimybių, psichologinių ir socialinių problemų sprendimo, patyčių ir nusikalstamumo realioje ir virtualioje aplinkoje klausimais informacija, bendradarbiaudami su Varnėnų kaimo bendruomene organizavome kontaktinius psichologo užsiėmimus specialiųjų poreikių mokiniams. Mokiniai galėjo lankyti pradinio ugdymo pakopos dalykų ir pagrindinio ugdymo dalykines lietuvių k. ir literatūros, matematikos ir anglų k. konsultacijas, šalinant mokymosi spragas arba tobulinant esamus gebėjimus, ruošiantis olimpiadoms ar konkursams. 2021 m. buvo konsultuoti 362 mokiniai, visi mokiniai gavo reikiamą pagalbą pamokose ir po pamokų tiek mokantis kasdieniu, tiek nuotoliniu būdu. Mokykloje nuotoliniu būdu buvo organizuota Karjeros diena, kurioje dalyvavo visi ikimokyklinio, priešmokyklinio ugdymo, 1–10 klasių mokiniai, susipažino su mokesčių sistema, savanoryste, karjeros planavimu, įvairiomis profesijomis, savęs pristatymu darbdaviams, studijų programomis. Vyko susitikimas su VšĮ Švietimo centro psichologe. Renginio metu karjeros planavimą siejome ne tik su mokinių ateities planavimu, bet ir su tvarumo bei ekologijos principais.
18. Bendradarbiauti su mokyklos socialiniais partneriais prevenciniais klausimais, sprendžiant mokinių ir jų šeimų ugdymosi ir socialines problemas. Mokykla atsakingai rengė, teikė informaciją socialiniams partneriams, atstovavo bendruose pasitarimuose ir posėdžiuose.
19. Palaikyti ryšį su mokinių tėvais, teikiant grįžtamąjį ryšį apie ugdymo aktualijas, formuojant pageidaujamą mokinių elgesį, spendžiant ugdymo(si) ir motyvacijos problemas. Mokyklos organizuotose apklausose vidutiniškai dalyvavo 77 proc. pakviestųjų tėvų. Buvo organizuota 1 tėvų diena nuotoliniu būdu.
20. Pritaikyti mokyklos lauko aplinką ugdymo tikslams, pasitelkiant mokinių meninius gebėjimus naujos edukacinės erdvės įrengimui prie mokyklos ūkinio pastato bei prižiūrint jau esamas erdves. Mokyklos vidaus aplinkoje buvo įrengtas sensorinis relaksacinis kambarys specialiųjų poreikių mokiniams, erdvė mokinių pasyviam poilsiui mokyklos koridoriuje.
21. Dalintis gerąja patirtimi su mokyklos ir rajono mokytojais įvairių susitikimų ir pasitarimų metu. Mokykla dalyvavo pristatant mokyklos gerąją patirtį Jonavos mokyklų vadovų komandai tema „Mokytojų bendradarbiavimas organizuojant netradicinio ugdymo dienas“, vedant integruotas ir netradicines pamokas, vykdyti informacijos ir profesinės patirties sklaidą mokyklos ar rajono pedagogų metodinėse grupėse, mokyklos pedagogų susirinkimuose, projektų dalyvių darbo grupėse, panaudoti personalo patirtį, įgytą kvalifikacijos kėlimo renginiuose. Net 60 proc. ugdymo laiko per metus organizuojant nuotoliniu būdu, pavyko pravesti 172 netradicines ir integruotas pamokas, fiksuoti 93 pedagogų dalijimosi gerąja darbo patirtimi atvejai mokyklos, rajono metodinėse grupėse, pedagogų tarybos posėdžiuose ar pedagogų savipagalbos rate.
22. Ugdymą organizuoti netradicinėse aplinkose, už mokyklos ribų, panaudojant rajono teritorijoje esančias erdves, objektus ar pasinaudojant vietos kultūros ar meno institucijų teikiamomis paslaugomis. Pavyko organizuoti 20 išvykų Lazdijų rajono ribose, iš jų nemažai užsiėmimų buvo organizuota Šeštokų miestelio ribose pradinių klasių mokiniams.
23. Skatinti gabius ir motyvuotus mokinius, taip pat įtraukti mažiau savo jėgomis pasitikinčius mokinius dalyvauti mokyklinėse olimpiadose, konkursuose, projektuose, parodose ir akcijose, atstovauti mokyklą rajoniniuose ir respublikiniuose konkursuose ir olimpiadose. Per 2021 m. rajoniniuose, respublikiniuose renginiuose mokyklą atstovavo 135 mokiniai, pasiektos 8 prizinės vietos dalykinėse olimpiadose, 5 prizinės vietos rajoniniuose konkursuose, 6 prizinės vietos respublikiniuose konkursuose, 83 padėkos ir diplomai.
24. Ugdymo procesą aprūpinti moderniomis, inovatyviomis, ugdytis motyvuojančiomis mokymo priemonėmis:
	1. lavinamosios kortelės – 2 vnt., skirtos žodžio garso schemai sudaryti, mokinių skaitymo įgūdžiams lavinti;
	2. nešiojamas kompiuteris – 2 vnt. (įsigyta iš mokymo lėšų skirtų skaitmeninio ugdymo plėtrai);
	3. kameros su priedais – 4 vnt. Mokyklai susidūrus su nuotolinio ar mišraus ugdymo iššūkiu, pamokas tiesiogiai transliuojančios kameros padės efektingai organizuoti ugdymo procesą, visiškai įsitraukti kontaktiniu būdu pamokoje nedalyvaujantiems mokiniams, palengvins mokytojui ugdymo diferencijavimą (įsigyta iš mokymo lėšų skirtų skaitmeninio ugdymo plėtrai);
	4. žaidimas ,,Loto“ – 1 vnt.; abėcėlė – 1 vnt., rašymo lenta – 1 vnt., modelinas – 1 vnt., lavinamasis žaidimas – 1 vnt., piramidė – 1 vnt., antistresinis žaislas – 1 vnt. Priemonės skirtos mokinio su labai dideliais specialiais poreikiais ugdymui;
	5. sportinė apranga – 20 vnt., skirta mokiniams, dalyvaujantiems bei atstovaujantiems mokyklą įvairiose sportinėse varžybose, sporto renginiuose;
	6. interaktyvus ekranas (65 colių) – 1 vnt., skirtas mokinių ugdymui. Interaktyvus ekranas sujungia visą klasę į bendrą mokymosi erdvę. Įrenginys leidžia mokiniams užduotis atlikti tiek prie ekrano, tiek turimuose mobiliuosiuose įrenginiuose. Ekrano galimybės: galima atsisiųsti pamokas ir jas rodyti ekrane, nereikia prijungti kompiuterio, taip pat pamoką galima rodyti tiesiog iš mobiliojo įrenginio;
	7. kolonėlė – 1 vnt., skirta pritaikyti klasėje esamą įrangą hibridiniam mokinių ugdymui;
	8. minkštasuoliai – 4 vnt., skirti įrengti mokinių savivaldos erdvei, skirtai jų veikloms organizuoti;
	9. kompleksinė lauko žaidimų aikštelė – 1 vnt., skirta ikimokyklinio ir priešmokyklinio ugdymo vaikų aktyvaus judėjimo ir poilsio zonai, kuri šiuo metu mokykloje buvo labai monotoniška;
	10. spintos – 3 vnt., skirta mokytojo metodinėms priemonėms saugoti, medaliams, taurėms laikyti.
25. Gerinti darbuotojų darbo sąlygas (nupirktas šaldytuvas maistui laikyti, taip pat nupirktas ir šaldytuvas, ir mikrobangų krosnelė mokinių atsineštam maistui laikyti ir pasišildyti).

**Vis dar tobulintinomis sritimis laikome:**

1. Mokinių aukštesniųjų mąstymo ir matematinių gebėjimų ugdymą.
2. Pavienių mokinių lankomumo rodiklių gerinimą.
3. Pavienių pedagogų skaitmeninio raštingumo kompetencijų atitiktį ugdymo aktualijoms.

**Išoriniai veiksniai, įtakoję mokyklos veiklos rezultatus:**

1. Respubliką ir visą pasaulį ištikusi pandemija, kurios poveikyje kasdienį mokymo būdą pakeitė užsitęsęs nuotolinis mokymas, kuris komplikavo daugelį formalių ir neformalių veiklų mokykloje, turėjo įtakos dalies mokinių psichologinei būsenai ir mokymosi motyvacijos sumažėjimui.
2. Komplikuotos galimybės objektyviai patikrinti mokinių pasiekimus, palyginti juos su rajono ir Lietuvos mokinių pasiekimais, informaciją panaudoti ugdymo tobulinimo planavimui.
3. Karantino taisyklių reikalavimai, kurie apribojo mokinių ir pedagogų mobilumą, kontaktų galimybę mokantis mokykloje kasdieniu būdu, pašalinių asmenų, organizuojančių netradicinį ugdymą mokykloje, patekimą į mokyklą.
4. Skirtingi pavienių mokinių skaitmeninio raštingumo įgūdžiai bei techninės galimybės mokytis nuotoliniu būdu.
5. Nepakankama, nesubalansuota kokybiško skaitmeninio ugdymo turinio pasiūla, per mažas mokyklų finansavimas palyginus su skaitmeninio ugdymo turinio ir modernios bei kokybiškos nuotolinio ugdymo organizavimo įrangos kainomis.

**II. TIKSLŲ, UŽDAVINIŲ, VEIKLŲ IR ASIGNAVIMŲ SUVESTINĖ**

|  |  |  |
| --- | --- | --- |
| **Eil. Nr.** | **Tikslas** | **Tikslo pasiekimo vertinimo kriterijus, mato vienetas ir reikšmė** |
| **1.** | **Gerinti ugdymo kokybę**Mokinių pažangumas – 100 %.1,5 % pagerės bendras mokinių pasiekimų vidurkis.≥ 5 % 1–10 klasių mokinių mokslo metus baigs aukštesniuoju lygiu.Nacionalinių mokinių pasiekimų patikrinimo rezultatai yra teigiami 100 %.PUPP rezultatai aukštesniuoju ir pagrindiniu lygiu bus ≥ 50 %. | **Planuota**100 %7.82≥12,61%100 %≥ 50 %. | **Pasiekta**100%7,5113,18%Nebuvo nustatytos išlaikymo ribos ir nustatinėjami pasiekimų lygmenys52,94% |
| **1.1.** | **Uždavinys.** Ugdymo procese taikyti inovacijas ir gerosios praktikos pavyzdžius. |
|  | **Įstaigos priemonės pavadinimas** | **Proceso ir (ar) indėlio vertinimo kriterijai, mato vienetai, planuotos ir pasiektos reikšmės** | **Atsakingi vykdytojai** | **Įvykdymo terminas** | **Asignavimai (tūkst. Eur)** |
| **Proceso ir (ar) indėlio vertinimo kriterijai ir mato vienetai** | **Planuota** | **Pasiekta**  | **Numatyta data** | **Faktinė data** | **Patvirtinti** | **Panaudoti** |
| 1.1.1. | Panaudoti turimas informacines komunikacines technologijas (toliau – IKT) ugdymo procese | IKT priemonėmis vestų pamokų dalis, proc. | 70 | 80,00 | Direktoriaus pavaduotojas ugdymui | 2021 m. | 2021 m. | Mokymo lėšos | Mokymo lėšos |
| 1.1.2. | Vesti netradicines ir integruotas pamokas | Netradicinių ir integruotų pamokų per metus skaičius, vnt.  | ≥130 | 172 | Direktoriaus pavaduotojas ugdymui, dalykų mokytojai | 2021 m. | 2021 m. | Mokymo ir savivaldybės biudžeto lėšos | Mokymo ir savivaldybės biudžeto lėšos |
| 1.1.3. | Ugdyti mokinius per projektines veiklas | Mokinių, įtrauktų į projektinę veiklą, dalis, proc. | =100 | 100 | Direktoriaus pavaduotojas ugdymui, dalykų mokytojai | 2021 m. | 2021 m. | Mokymo ir savivaldybės biudžeto lėšos | Mokymo ir savivaldybės biudžeto lėšos |
| 1.1.4. | Kelti mokytojų kvalifikaciją, siekiant atnaujinti IKT naudojimo pamokoje kompetencijas, ieškant naujų inovacijų taikymo ugdymo procese formų | Mokytojų, kėlusių kvalifikaciją IKT panaudojimo pamokose tematika, dalis, proc. | ≥95 | 100 | Direktorius, direktoriaus pavaduotojas ugdymui, dalykų mokytojai | 2021 m. | 2021 m. | Mokymo lėšos | Mokymo lėšos |
| **1.2.** | **Uždavinys.** Skatinti mokinių mokymosi motyvaciją ir atsakomybę už ugdymosi rezultatus. |
| 1.2.1. | Organizuoti pažintines išvykas, edukacines pamokas už Mokyklos ribų | Pažintinių išvykų, edukacinių pamokų už Mokyklos ribų skaičius, vnt. | ≥50 | 20 | Direktoriaus pavaduotojas ugdymui, dalykų mokytojai | 2021 m. | 2021 m. | Mokymo ir savivaldybės biudžeto lėšos | Mokymo ir savivaldybės biudžeto lėšos |
| 1.2.2. | Organizuoti padėkos dieną | Įvykęs padėkos dienos renginys, vnt. | 1 | 1 | Direktorius, direktoriaus pavaduotojas ugdymui, dalykų mokytojai | 2021 m. | 2021 m. | Rėmėjų lėšos | Rėmėjų lėšos |
| 1.2.3. | Viešinti mokinių pasiekimus Mokyklos internetinėje svetainėje | Paviešintų mokinių pasiekimų, laimėjimų dalis, proc. | 100 | 100 | Dalykų mokytojai | 2021 m. | 2021 m. | Mokymo lėšos | Mokymo lėšos |
| 1.2.4. | Publikuoti mokinių kūrybinius darbus Mokyklos edukacinėse erdvėse ir Mokyklos internetinėje svetainėje | Publikuotų kūrybinių mokinių darbų, dalis, proc. | 100 | 100 | Dalykų mokytojai | 2021 m. | 2021 m. | Mokymo ir rėmėjų lėšos | Mokymo ir rėmėjų lėšos |
| **1.3.** | **Uždavinys.** Vesti pamokas, orientuotas į mokinių pasiekimus ir kompetencijų didinimą. |
| 1.3.1. | Vesti atviras pamokas Mokyklos mokytojams | Pravestos atviros pamokos Mokyklos mokytojams, vnt. | ≥10 | 2 | Direktorius, direktoriaus pavaduotojas ugdymui, dalykų mokytojai | 2021 m. | 2021 m. | Mokymo lėšos | Mokymo lėšos |
| 1.3.2. | Panaudoti NMPP, diagnostinių testų ir PUPP užduočių ir rezultatų informaciją mokinių dalykinių kompetencijų ugdymui | NMPP, diagnostinių testų ir pagrindinio ugdymo pasiekimų patikrinime visi mokiniai turi teigiamus įvertinimus, proc. | 100 | Nebuvo nustatytos išlaikymo ribos ir nustatinėjami pasiekimų lygmenys | Direktorius, direktoriaus pavaduotojas ugdymui, dalykų mokytojai | 2021 m. | 2021 m. | Mokymo lėšos | Mokymo lėšos |
| PUPP lietuvių kalbos ir literatūros, matematikos vidurkiai, balais | Lietuvių k. ir literatūra ≥ 6,65, Matematika ≥4,88. |
| **1.4.** | **Uždavinys.** Sudaryti galimybes mokinių saviraiškai, verslumui ir gabių mokinių ugdymui(si) |
| 1.4.1. | Pagal galimybes sudaryti sąlygas mokiniams rinktis dalykų modulius | Dalykų modulius pasirinkusių mokinių dalis, kuriems buvo jie pasiūlyti | 100 | 100 | Direktorius, direktoriaus pavaduotojas ugdymui | 2021 m. | 2021 m. | Mokymo lėšos | Mokymo lėšos |
| 1.4.2. | Įvairinti neformalaus švietimo programų pasiūlą, atsižvelgiant į mokinių poreikius ir Mokyklos finansines galimybes, į neformaliojo švietimo veiklą įtraukti kuo daugiau mokinių | Neformaliojo švietimo užsiėmimus Mokykloje lankančių mokinių dalis, proc. | ≥90 | 90 | Direktorius, direktoriaus pavaduotojas ugdymui, dalykų mokytojai | 2021 m. | 2021 m. | Mokymo lėšos | Mokymo lėšos |
| 1.4.3. | Vykdyti neformaliojo švietimo programų įgyvendinimo atsiskaitomybę Mokyklos bendruomenei  | Mokyklos bendruomenei pristatyti neformaliojo švietimo programų rezultatai, įvykęs renginys, vnt. | 1 | 1 | Direktoriaus pavaduotojas ugdymui, dalykų mokytojai | 2021 m. | 2021 m. | Mokymo lėšos | Mokymo lėšos |
| 1.4.4. | Organizuoti netradicines dalykines dienas (kalbų ir socialinių mokslų, gamtos ir tiksliųjų mokslų, menų ir technologijų) | Netradicinių dalykinių dienų skaičius, vnt.  | 10 | 10 | Direktoriaus pavaduotojas ugdymui, dalykų mokytojai | 2021 m. | 2021 m. | Mokymo lėšos | Mokymo lėšos |
| 1.4.5. | Organizuoti gabiems mokiniams edukacines išvykas į laboratorijas, mokslo ir technologijų objektus | Organizuotų edukacinių išvykų skaičius, vnt. | ≥35 | 20 | Dalykų mokytojai | 2021 m. | 2021 m. | Mokymo ir projektinės lėšos | Mokymo ir projektinės lėšos |
| 1.4.6. | Skatinti gabius mokinius dalyvauti olimpiadose, konkursuose, projektuose, varžybose, viktorinose, parodose, akcijose | Rajoninių olimpiadų, konkursų, viktorinų ir varžybų, kuriose dalyvavo Mokyklos mokiniai, skaičius, vnt. | ≥48 | 135 | Direktorius, direktoriaus pavaduotojas ugdymui, dalykų mokytojai | 2021 m. | 2021 m. | Mokymo ir savivaldybės biudžeto lėšos | Mokymo ir savivaldybės biudžeto lėšos |
| 1.4.7. | Skatinti ir palaikyti mokinių novatoriškas iniciatyvas dalyvauti mokinių savivaldos veikloje | Parengto ir įgyvendinto mokinių tarybos veiklos plano renginių dalis, proc.  | ≥90 | 100 | Direktorius, direktoriaus pavaduotojas ugdymui, mokinių tarybos koordinatorius | 2021 m. | 2021 m. | Mokymo ir savivaldybės biudžeto lėšos | Mokymo ir savivaldybės biudžeto lėšos |
| 1.4.8. | Kurti mokomąsias mokinių bendroves | Veiklą vykdančių mokomųjų mokinių bendrovių skaičius, vnt. | 1 | 1 | Mokomųjų mokinių bendrovių koordinatorius | 2021 m. | 2021 m. | Bendrovių steigėjų lėšos | Bendrovių steigėjų lėšos |
| **1.5.** | **Uždavinys.** Vykdyti metodinės ir pedagoginės veiklos gerosios patirties sklaidą, stiprinti pedagogų ir pagalbos mokiniui specialistų bendradarbiavimą. |
| 1.5.1. | Panaudoti personalo patirtį ugdymo tobulinimui | Kvalifikacijos tobulinimo renginiuose dalyvavusių pedagogų gerosios patirties pristatymo direkciniuose pasitarimuose, metodinėse grupėse atvejai, vnt. | ≥40 | 93 | Metodinės tarybos pirmininkas | 2021 m. | 2021 m. | Mokymo lėšos | Mokymo lėšos |
| 1.5.2. | Bendradarbiauti su rajono mokytojais dalijantis gerąja patirtimi ugdymo rezultatų gerinimo metodikos srityje | Mokykloje organizuotų gretimų mokyklų dalykų mokytojams konferencijų skaičius, vnt.  | 1 |  0 (renginys nebuvo organizuotas dėl pandemijos apribojimų) | Direktorius, direktoriaus pavaduotojas ugdymui, metodinės tarybos pirmininkas, metodinių grupių vadovai | 2021 m. | 2021 m. | Mokymo lėšos | Mokymo lėšos |
| 1.5.3. | Sudaryti darbo grupes planuoti Mokyklos veiklai, įtraukiant visus mokytojus | Mokyklos veiklos planavimo darbo grupėse dalyvavusių pedagogų dalis, proc. | 100 | 100 | Direktorius, direktoriaus pavaduotojas ugdymui | 2021 m. | 2021 m. | Mokymo lėšos | Mokymo lėšos |
| 1.5.4. | Skatinti mokytojų kvalifikacijos tobulinimą  | Kvalifikaciją tobulinusių pedagoginių darbuotojų dalis, proc.  | 100 | 100 | Direktorius, direktoriaus pavaduotojas ugdymui | 2021 m. | 2021 m. | Mokymo lėšos | Mokymo lėšos |
| **1.6.** | **Uždavinys.** Efektyvinti pedagoginės pagalbos teikimą. |
| 1.6.1. | Mokiniams teikti profesinio informavimo, konsultavimo ir orientavimo paslaugas | Mokinių, gavusių profesinio informavimo, konsultavimo ir orientavimo paslaugą 5–10 kl. dalis, proc. | 100 | 100 | Klasių auklėtojai, pagalbos mokiniui specialistai, neformaliojo švietimo vadovas | 2021 m. | 2021 m. | Mokymo lėšos | Mokymo lėšos |
| 1.6.2. | Teikti socialinę pedagoginę pagalbą socialinių įgūdžių stokojantiems mokiniams ir jų tėvams | Socialinę pedagoginę pagalbą gavusių mokinių dalis, proc., kurie stokoja socialinių įgūdžių pagal Mokyklos Vaiko gerovės komisijos nutarimus ir VšĮ Lazdijų švietimo centro pateiktas pažymas | 100 | 100 | Socialinis pedagogas | 2021 m. | 2021 m. | Mokymo lėšos | Mokymo lėšos |
| 1.6.3. | Teikti specialiąją pagalbą mokiniams ir jų tėvams  | Specialiąją pagalbą ir konsultacijas gaunančių mokinių ir jų tėvų dalis, proc., kuriems skirta pagalba pagal VšĮ Lazdijų švietimo centro pateiktas pažymas | 100 | 100 | Specialusis pedagogas | 2021 m. | 2021 m. | Mokymo lėšos | Mokymo lėšos |
| 1.6.4. | Teikti logopedinę pagalbą kalbėjimo sutrikimų turintiems mokiniams ir jų tėvams | Logopedo pagalbą ir konsultacijas gavusių mokinių ir jų tėvų dalis, proc., pagal VšĮ Lazdijų švietimo centro pateiktas pažymas ir suderintus sąrašus | 100 | 100 | Logopedas | 2021 m. | 2021 m. | Mokymo lėšos | Mokymo lėšos |
| 1.6.5. | Teikti psichologo pagalbą mokiniams, jų tėvams ir pedagogams, sprendžiant mokinių asmenybines, bendravimo ir elgesio problemas | Psichologo konsultacijas gavusių mokinių ir jų tėvų dalis, proc. pagal VšĮ Lazdijų švietimo centro pateiktas pažymas, Lazdijų rajono savivaldybės ir Mokyklos Vaiko gerovės komisijos nutarimus | 100 | 100 | Psichologas | 2021 m. | 2021 m. | Mokymo ir projektinės lėšos | Mokymo ir projektinės lėšos |
| Psichologinę pagalbą gavusių mokinių dalis, proc., dalyvavusių patyčių ir smurto atvejuose | 100 | 100 |
| 1.6.6. | Teikti mokymosi pagalbą pamokoje ir po pamokų skirtingų gebėjimų mokiniams, konsultuoti mokinius  | Mokymosi pagalbą pamokoje gavusių mokinių dalis, proc. | ≥95 | 100 | Dalykų mokytojai | 2021 m. | 2021 m. | Mokymo lėšos | Mokymo lėšos |
| Po pamokų konsultuojamų mokinių skaičius, vnt. | ≥180 | 362 |
| **1.7.** | **Uždavinys.** Gerinti ugdymo kokybę panaudojant ugdymo rezultatus. |
| 1.7.1. | Mokinių pažangos stebėsenos efektyvinimas | Mokinių, turinčių teigiamus metinius įvertinimus dalis, proc.  | 100 | 100 | Direktoriaus pavaduotojas ugdymui, dalykų mokytojai, klasių auklėtojai | 2021 m. | 2021 m. | Mokymo lėšos | Mokymo lėšos |
| Padidėjusi aukštesnįjį pasiekimų lygmenį pasiekusiųjų mokinių dalis, proc. | ≥13,9 | 13,18 |
| 1–10 klasių mokinių, kuriems parengtos individualios pažangos stebėsenos suvestinės, dalis, proc. | 100 | 100 | Klasių auklėtojai  |
| Bendras Mokyklos pažangumas, proc. | 100 | 100 | Direktoriaus pavaduotojas ugdymui |
| **1.8.** | **Uždavinys.** Stiprinti mokyklos ir tėvų partnerystę |
| 1.8.1. | Organizuoti mokinių tėvų švietimą pedagoginiais, psichologiniais ir sveikatos tausojimo klausimais | Šviečiamųjų renginių tėvams pedagoginiais, psichologiniais, socialiniais ir sveikatos tausojimo klausimais skaičius per metus, vnt. | ≥1 | 2 | Pagalbos mokiniui specialistai | 2021 m. | 2021 m. | Mokymo ir projektinės lėšos | Mokymo ir projektinės lėšos |
| 1.8.2. | Tirti mokinių tėvų lūkesčius  | Apklausose dalyvavusių tėvų dalis, proc. | ≥55 | 77 | Direktorius, direktoriaus pavaduotojas ugdymui, klasių auklėtojai | 2021 m.2021 m. | 2021 m.2021 m. | Mokymo lėšos | Mokymo lėšos |
| Parengtų ir pristatytų ataskaitų skaičius, vnt. | ≥1 | 1 |
| 1.8.3. | Organizuoti tėvų dienas  | Įvykusių tėvų dienų per metus skaičius, vnt. | ≥2 | 1 | Direktorius, direktoriaus pavaduotojas ugdymui, klasių auklėtojai | 2021 m. | 2021 m. | Mokymo lėšos | Mokymo lėšos |
| **2.** | **Kurti saugią ir sveiką mokymosi aplinką.** | **Tikslo pasiekimo vertinimo kriterijus, mato vienetas ir reikšmė** |
|  | 100% Mokyklos bendruomenės nariai įsitraukia į aplinkos tvarkymą ir puoselėjimą;100 % įgyvendinamas Vaiko gerovės komisijos (toliau – VGK) veiklos planas;100 % mokinių dalyvauja įgyvendinamose prevencinėse programose;Aptverta Mokyklos teritorija ir iškirsti nesaugūs medžiai. | **Planuota** | **Pasiekta**  |
| **100%****100%****100%****Ne / Taip** | **100%****100%****100%****Ne** |
| **2.1.** | **Uždavinys.** Kurti ir atnaujinti edukacines aplinkas. |
| 2.1.1. | Kurti edukacines erdves Mokyklos lauko aplinkoje  | Įrengtų erdvių skaičius, vnt. | 1 | 1 | Direktorius, direktoriaus pavaduotojas ugdymui, ūkvedys, dalykų mokytojai | 2021 m. | 2021 m. | Savivaldybės biudžeto ir rėmėjų lėšos | Savivaldybės biudžeto ir rėmėjų lėšos |
| 2.1.2. | Formuoti Mokyklos aplinkos kampelius, želdinius ir gėlynus, įtraukiant Mokyklos bendruomenę: mokytojus, klasių auklėtojus, mokinius ir jų tėvus | Mokyklos bendruomenės narių įsitraukimas į Mokyklos aplinkos tvarkymą, proc. | 100 | 0 | Direktorius, direktoriaus pavaduotojas ugdymui, ūkvedys, klasių auklėtojai, dalykų mokytojai, kiti darbuotojai | 2021 m. | 2021 m. | Savivaldybės biudžeto lėšos | Savivaldybės biudžeto lėšos |
| **2.2.** | **Uždavinys.** Efektyvinti mokinių žalingų įpročių, nusikalstamumo ir patyčių prevenciją, mokinių sveikatos ugdymą, gerinti Mokyklos bendruomenės mikroklimatą, įtraukiant mokinius, tėvus ir pedagogus. |
| 2.2.1. | Tobulinti VGK narių ir pedagogų kompetencijas prevencijos srityje | Kvalifikaciją tobulinusių VGK narių dalis, proc. | 100 | 100 | VGK pirmininkas | 2021 m. | 2021 m. | Mokymo lėšos | Mokymo lėšos |
| 2.2.2. | Organizuoti prevencinius renginius Mokyklos bendruomenei, pasitelkiant socialinius partnerius: policijos pareigūnus, vaiko teisių apsaugos specialistus, socialinius darbuotojus, sveikatos įstaigų darbuotojus, švietimo centro darbuotojus, priešgaisrinės apsaugos darbuotojus ir tėvus | Įgyvendintų VGK veiklos plano priemonių dalis, proc. | 100 | 100 | VGK pirmininkas | 2021 m. | 2021 m. | Mokymo lėšos | Mokymo lėšos |
| 2.2.3. | Organizuoti bendrą mokinių, pedagogų ir jų tėvų diskusiją prevencine, ugdymo tobulinimo tematika | Įvykusi diskusija, vnt. | ≥1 | 1 | Direktorius, direktoriaus pavaduotojas ugdymui, klasių auklėtojai | 2021 m. | 2021 m. | - | - |
| 2.2.4. | Įgyvendinti prevencines priemones per projektinę veiklą | Įgyvendintų prevencinių (nusikalstamumo, vasaros poilsio) programų skaičius, vnt. | ≥2 | 4 | Projektų rengimo darbo grupės pirmininkas | 2021 m. | 2021 m. | Projektinės lėšos | Projektinės lėšos |
| 2.2.5. | Įgyvendinti patyčių prevencinę programą Mokyklos bendruomenėje | Įgyvendintų patyčių prevencinių programų skaičius, vnt. | 1 | 1 | Direktorius, direktoriaus pavaduotojas ugdymui, socialinis pedagogas | 2021 m. | 2021 m. | Projektinės ar mokymo lėšos | Projektinės ar mokymo lėšos |
| **2.3.** | **Uždavinys.** Formuoti elgesio normas mokinių, linkusių pažeisti mokyklos taisykles ir gerinti jų pamokų lankomumą. |
| 2.3.1. | Bendradarbiauti su mokinių tėvais, socialiniais partneriais dėl mokinių lankomumo užtikrinimo | Praleistų be pateisinamos priežasties pamokų skaičius, tenkantis vienam mokiniui | ≤16 | 24,77 | Direktoriaus pavaduotojas ugdymui, klasių auklėtojai | 2021 m. | 2021 m. | - | - |
| **2.4.** | **Uždavinys.** Užtikrinti mokinių saugumą Mokyklos teritorijoje. |
| 2.4.1. | Paruošti Mokyklos teritoriją aptvėrimo darbams ir tvoros įrengimui | Aptverta Mokyklos teritorija | Ne | Ne | Direktorius, ūkvedys | 2021 m. | 2021 m. | Savivaldybės biudžeto lėšos | Savivaldybės biudžeto lėšos |
| 2.4.2. | Pašalinti grėsmę keliančius medžius.  | Išpjautų medžių skaičius, vnt. | 3 | Ne | Ūkvedys | 2021 m. | 2021 m. | Savivaldybės biudžeto lėšos | Savivaldybės biudžeto lėšos |
|  | **IŠ VISO:** | **Mokymo lėšos** – skirta 407381,00 Eur, panaudota 407381,0 Eur.**Savivaldybės biudžeto lėšos** – skirta 178347,00 Eur, panaudota 167236,48 Eur.**Tikslinė dotacija iš valstybės biudžeto** – skirta 35681,59 Eur, panaudota 32924,03 Eur:Nemokamas maitinimas – skirta 26500,00 Eur, 24328,69 Eur.Skaitmeninio ugdymo lėšos – skirta 4100,00 Eur, panaudota 4100,00 Eur.Pedagogų optimizavimo lėšos – skirta 640,00 Eur, panaudota 640,00 Eur.Mokytojų padėjėjų pareigybei finansuoti – skirta 1800,00 Eur, panaudota 1213,75 Eur.Konsultacijoms mokiniams, skirtoms mokymosi praradimams kompensuoti – skirta 2641,59 Eur, panaudota 2641,59 Eur.**Kitos lėšos** (finansavimas gautas š Lietuvos olimpinio komiteto) – skirta 300,00 Eur, panaudota 300,00 Eur. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_